《李监庙求拙轩一首》
宋代·苏籀

镘圬累瓴甓，几席百春丛。
林坞纯真趣，衣巾质古风。
宁非迂叟合，岂与漫郎同。
不巧姑云尔，何妨诗更工。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。